Ek het hom! – Perdebytjie se nes
Posted on September 26, 2015 September 28, 2015 by perdebytjie
Ek het hom!
Vandat ek so agtien jaar gelede begin voëls kyk het,was dit nog altyd my begeerte om 'n visuil te sien.Ek het die afgelope tien dae die voorreg gehad om in die noordweste van Botswana na hierdie sku en uiters skaars uil,te gaan soek.Vir 'n voëlkyker is dit gelykstaande aan die klim van Everest vir 'n bergklimmer!
Dis 'n baie groot uil,selfs groter as die reuse ooruil.Lengte is 61-63 cm.Hy spog met 'n vlerkspan van 153 cm en kan tot 2,5kg weeg.Soos sy naam aandui,leef hy van vis.Hy jag snags van 'n tak of oewerwal af,wat so een tot twee meter van die water af is en swiep af na die water soos 'n visarend en vang die vis wat naby aan die oppervlak swem.
Die eerste tekens is die visskubbe en baberkopbeen onder 'n groot boom!
Daar's hy!Dis die kuiken.Gewoonlik word twee eiers gelê,maar net een kuiken oorleef en word groot.
Die volwassene is donkerkleuriger as die kuiken en die wyfie is groter as die mannetjie.Hier loer hy of sy met een oog na my en dis die beste wat ek kon regkry. Let op die ontsettende skerp kloue..geen vis staan 'n kans hierteen nie!
Nog 'n kuiken..hierdie is 'n ander een op 'n ander plek.Kuikens is 68-70 dae in die nes en daarna nog ten minste vier maande van die ouers afhanklik.
Hierdie pragvoëls is uiters bedreigd as gevolg van die vernietiging van hul habitat.Ek is so dankbaar dat ek hulle kon sien!
31 Replies to "Ek het hom!"
Awww die kuiken is so cute… Dis 'n pragtige uil spesie en jou fotos is awesome
Dankie Wolfie.Hierdie was 'n fantastiese ervaring..miskien is dié uile oor 'n paar jaar uitgewis.Dis so hartseer.
Dit breek my hart… as drie kwart van die mensdom uitsterf sal dit my nie pla nie want dis meestal on skuld dat diere uitsterf 😥 Jammer, ek klink seker lelik as ek dit se
Jy is glad nie lelik as jy dit se nie.Ek stem heeltemal met jou saam.Die mens vernietig alles wat mooi is in sy sug na geld en rykdom.
Daar is 'n verskil tussen mensdom en mensDOM…. as die mensDOM net wil padgee van die aarde af sal dinge beter gaan.
Wow, I've never seen owls so close up. Great shots!
Dis fantasties Perdebytjie, so bly jy kon hulle uiteindelik sien!
Ek self is ook mal oor uile. Jou foto's is pragtig, soos altyd.
Dankie,dis ook een van my gunsteling voëlsoorte
September 27, 2015 at 7:03 am
Sjoe! Hartlik geluk. Dis iets wat jy altyd sal onthou.
Ek is nie 'n fanatiese voëlkyker nie,maar dit was regtig besonders.
Sjoe dis tog steeds n mooi foto vsn die volwasse een ook. Die vere se keure kom mooi uit al sien mens nie die gesig nie. Die kuikenfotos is ook besonders. Nou het jy darem fotos om te wys jy het hul gesien. Dankie vir die deel daarvan
September 28, 2015 at 4:06 am
Dis juis die kleur van hierdie uile,wat hulle so pragtig maak.Hulle vlieg ook nie geruisloos soos ander uile nie,want die visse onder die water kan hom nie hoor nie.Dankie vir inloer,Scrapydo.
Pragtige voëls, pragtige fotos!
Dankie Lewies,altyd lekker as jy inloer.
Het nie eers geweet daar bestaan so 'n uil nie. Fantastiese inskrywing!!
Hulle is baie skaars en is op die rand van uitwissing…word in die Okavangodelta aangetref.
Sjoe! Dit moes omtrent 'n belewenis gewees het Dina! En sulke pragtige foto's van hulle. Jy is regtig bevoorreg. Ek is bly jy kon dit met ons deel. 😀
Dit was omtrent 'n fantastiese ervaring,Sonel!
Wow gelukkig … Dankie vir die deel
Dit was voorwaar 'n geluk!
Hoe gaan met jou neef?
Dankie!Dit gaan beter met hom,maar hy het vreeslik gewig verloor en hy lyk maar sleg.Hy moes weer 'n operasie ondergaan,maar hy is goed op die herstelpad.Ek weet net nie hoe dit geestelik met hom gaan nie..hy het 'n groot knou gekry!
Sjoe – ongelooflik, Perdebytjie.
Ek het dadelik in my boek nageslaan omtrent die Visuil. Maar natuurlik kom hy nie hier in die bosveld voor nie.
Pragtige foto en ondervinding.
Dis ook die eerste keer dat ek hulle sien , op jou foto.
As ek dit nie mis het nie,is hulle op die rooi datalys.Dit was
'n ongelooflike ervaring,Spokie.Wat vir my besonders is,is daardie verskriklike kloue en dat hulle nie geruisloos vlieg soos ander uile nie.Hulle is die visarende van die nag.
Wow – ongelooflik!
Fantasties Dina, ek is nou behoorlik jaloers!
Dankie Dries.Dit was amper soos om 'n diamant te ontdek..baie beter!
Jittekie maar hy is mooi!
Dankie vir inloer Carol.Jy is seker baie besig met die skapies,die dat ek jou so lanklaas hier gesien het!